Source: https://www.danovecentrum.sk/clanok-z-titulky/usmernenie-k-uplatnovaniu-danovych-vydavkov-na-obstaranie-tz-a-opravy-automobilu-vyuzivaneho-zamestnancom-.htm
Timestamp: 2019-10-16 12:48:53+00:00

Document:
Daňové centrum - Daňové výdavky na obstaranie, TZ a opravy automobilu využívaného zamestnancom aj na súkromné účely
Usmernenie k uplatňovaniu daňových výdavkov podľa § 19 ods. 2 písm. t) ZDP v nadväznosti na § 5 ods. 3 písm. a) ZDP
FR SR vydalo usmernenie ku kráteniu daňových výdavkov na motorové vozidlo, ktoré bolo zamestnancovi poskytnuté na služobné aj súkromné účely.
Dátum publikácie:13. 10. 2015
Usmernenie k uplatňovaniu § 19 ods. 2 písm. t) v nadväznosti na § 5 ods. 3 písm. a) zákona č. 595/2003 Z. z. o dani z príjmov v znení neskorších predpisov
Z dôvodu zabezpečenia jednotného postupu pri uplatňovaní zákona č. 595/2003 Z. z. o dani z príjmov v znení neskorších predpisov (ďalej len „ZDP“) odbor daňovej metodiky vydáva k uplatňovaniu § 19 ods. 2 písm. t) v nadväznosti na § 5 ods. 3 písm. a) nasledovné usmernenie:
Podľa § 19 ods. 2 písm. t) ZDP s účinnosťou od 1. 1. 2015 daňové výdavky, ktoré možno uplatniť len v rozsahu a za podmienok ustanovených v tomto zákone, sú výdavky (náklady) na obstaranie, technické zhodnotenie, prevádzkovanie, opravy a udržiavanie majetku, okrem výdavkov na osobnú potrebu podľa § 21 ods. 1 písm. i), výdavkov súvisiacich s nehnuteľnosťami a zamestnávateľa, ktorý uplatňuje postup podľa § 5 ods. 3 písm. a), a to:
Z ustanovenia § 19 ods. 2 písm. t) ZDP vyplýva, že ak zamestnávateľ uplatňuje postup podľa § 5 ods. 3 písm. a) ZDP, pri výdavkoch (nákladoch) na obstaranie, technické zhodnotenie, prevádzkovanie*), opravy a udržiavanie motorového vozidla poskytnutého zamestnancovi aj na súkromné účely nepostupuje podľa § 19 ods. 2 písm. t) ZDP a predmetné výdavky (náklady) uplatňuje v plnej výške.
Pri uplatňovaní výdavkov (nákladov) na spotrebované pohonné látky zamestnávateľ nepostupuje podľa § 19 ods. 2 písm. t) ZDP. Postup pre uplatnenie týchto výdavkov (nákladov) je špeciálne upravený v § 19 ods. 2 písm. l) ZDP.
Podľa § 5 ods. 3 písm. a) ZDP príjmom zamestnanca je aj počas ôsmich bezprostredne po sebe nasledujúcich kalendárnych rokov od zaradenia motorového vozidla do užívania vrátane, suma vo výške 1 %
v prvom roku zo vstupnej ceny (§ 25) motorového vozidla zamestnávateľa, poskytnutého na používanie na služobné a súkromné účely za každý aj začatý kalendárny mesiac; ak ide o prenajaté motorové vozidlo, vychádza sa z obstarávacej ceny u pôvodného vlastníka, a to aj ak dôjde k následnej kúpe prenajatého motorového vozidla, pričom ak vo vstupnej cene nie je zahrnutá daň z pridanej hodnoty, na účely tohto ustanovenia sa o túto daň vstupná cena zvýši,
v nasledujúcich siedmich kalendárnych rokoch zo vstupnej ceny motorového vozidla podľa prvého bodu každoročne zníženej o 12,5 % k prvému dňu príslušného kalendárneho roka za každý aj začatý kalendárny mesiac jeho poskytnutia na používanie na služobné a súkromné účely, pričom na účely výpočtu nepeňažného príjmu sa vstupná cena motorového vozidla zamestnávateľa podľa prvého bodu zvýši aj o sumu technického zhodnotenia motorového vozidla vykonaného v týchto rokoch.
Ustanovenie § 5 ods. 3 písm. a) ZDP upravuje ocenenie nepeňažného príjmu zamestnanca, ktorý je zdaniteľným príjmom, v prípade poskytnutia motorového vozidla zamestnávateľa zamestnancovi aj na súkromné účely, a to len počas ôsmich rokov od zaradenia motorového vozidla do užívania.
V deviatom a nasledujúcich rokoch od zaradenia motorového vozidla zamestnávateľa do užívania, zamestnancovi, ktorému zamestnávateľ poskytol uvedené motorové vozidlo na používanie aj na súkromné účely, z titulu takéhoto poskytnutia vozidla príjem nevzniká, tzn. že ustanovenie § 5 ods. 3 písm. a) ZDP sa už neaplikuje.
Zamestnávateľ preto pri uplatnení výdavkov (nákladov) na obstaranie, technické zhodnotenie, prevádzkovanie, opravy a udržiavanie tohto motorového vozidla v deviatom a nasledujúcich rokoch postupuje v súlade s § 19 ods. 2 písm. t) ZDP.
Majetok využívaný aj na osobné účely po 1. 1. 2015 - daňové hľadisko
1. Daňová uznateľnosť výdavkov súvisiacich s obstaraním a prevádzkou motorového vozidla v roku 2015
Paušalizácia výdavkov vo výške 80 %
Poskytnutie motorového vozidla zamestnancovi na služobné aj súkromné účely

References: § 19
 § 5
 § 19
 § 5
 § 19
 § 5
 § 19
 § 21
 § 5
 § 19
 § 5
 § 19
 § 19
 § 19
 § 5
 § 5
 § 5
 § 19